Diari Oficial de la Generalitat Valenciana


Sumari del DOGV 5709, del 22-02-2008 (2008/2236)

ORDE de 14 de febrer de 2008, de la Conselleria d'Agricultura, Pesca i Alimentació, per la qual es convoca les comunitats de regants i altres entitats de reg perquè formulen les seues propostes, en relació amb el foment de la utilització racional de l'aigua en aprofitaments hidràulics i regadius, per a l'exercici de 2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5709

Data del DOGV
:   22-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/2236


Data del document
:   14-02-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda a l'agricultura
    * irrigació
    * suport econòmic
    * utilització de l'aigua
    * agrupació de productors agraris
    * ordenació hidroagrícola
    * ajuda pública

ORDE de 14 de febrer de 2008, de la Conselleria d'Agricultura, Pesca i Alimentació, per la qual es convoca les comunitats de regants i altres entitats de reg perquè formulen les seues propostes, en relació amb el foment de la utilització racional de l'aigua en aprofitaments hidràulics i regadius, per a l'exercici de 2008.  
 [2008/2236]  
L'Orde de 17 de gener de 2008, de la conselleria d'Agricultura, Pesca i Alimentació, aprovava les bases reguladores per a la concessió d'ajudes a les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius, i dona així compliment a allò que es disposa en l'apartat 2, de l'article 9 de la Llei 38/2003, de 17 de novembre, General de Subvencions.  
D'altra banda, i segons establix l'apartat 2, de l'article 23 de la mateixa llei, la iniciació del procediment de concessió de les ajudes es realitzarà per mitjà de convocatòria aprovada per l'òrgan competent.  
Les ajudes públiques que ací es convoquen no necessiten de la seua notificació a la Comissió Europea atés que, les entitats beneficiàries, no exercixen una activitat empresarial destinada a la consecució d'un benefici econòmic, ni afavorixen a determinades empreses d'un sector o a determinades produccions.  
En virtut d'això i, fent ús de les facultats que tinc atribuïdes,   
ORDENE  
Apartat primer  
Convocar les comunitats de regants i altres entitats de reg perquè puguen sol·licitar les ajudes regulades en l'Orde de 17 de gener de 2008, d'esta conselleria, publicada en el Diari Oficial de la Comunitat Valenciana número 5693, d'1 de febrer de 2008.  
Apartat segon  
Les subvencions es concediran a càrrec dels crèdits del programa 531.10, capítol 7, línia T0169, Racionalització de l'Ús de l'Aigua per a Reg, de la Llei de Pressupostos de la Generalitat Valenciana de 2008, per un import global de 500.000 euros a càrrec del present exercici.  
La quantitat global que s'impute a cada un dels exercicis futurs no podrà excedir els límits següents:  
Any 2009 4.000.000 euros  
Any 2010 8.000.000 euros  
Any 2011 3.632.000 euros  
Any 2012 84.659.461 euros  
Apartat tercer  
La subvenció té la finalitat de consolidar i modernitzar els regadius de la Comunitat Valenciana, alhora que es promouen pràctiques de cultiu en comú.  
Seran obres subvencionables totes aquelles que contribuïsquen a l'optimització de l'ús i gestió dels recursos hídrics, per mitjà de la implantació del reg localitzat, increment de la capacitat d'embassament, estalvi d'aigua, augment de l'eficiència en la seua utilització i millora de la rendibilitat de les explotacions agràries.  
Apartat quart  
Les entitats de reg podran presentar una única sol·licitud de subvenció per a les seues obres. Juntament amb la sol·licitud s'emplenaran els documents que en esta es demanen i que es relacionen en l'annex II de l'Orde de 17 de gener de 2008.  
Igualment, els sol·licitants hauran d'aportar una declaració responsable, en els termes establits en l'article 13.7 de la Llei 38/2003, General de Subvencions, amb la finalitat d'acreditar que estan en situació d'obtindre la condició de beneficiaris de les ajudes.  
La presentació de la sol·licitud, per part del beneficiari, comportarà l'autorització a l'òrgan gestor per a demanar els certificats d'estar al corrent de les obligacions fiscals (Agència Tributària i Generalitat) i davant de la Seguretat Social.  
L'esmentada sol·licitud es presentarà en les direccions territorials de la conselleria d'Agricultura, Pesca i Alimentació, sense perjuí d'allò que es disposa en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Apartat quint  
La concessió de subvencions s'efectuarà en règim de concurrència competitiva, i serà la consellera d'Agricultura, Pesca i Alimentació l'òrgan competent per a la seua resolució, a proposta de la Direcció General de Producció Agrària.  
Apartat sext  
El termini de presentació de sol·licituds serà d'un mes, a comptar des de l'endemà de l'entrada en vigor d'esta orde.  
Apartat sèptim  
Els criteris de valoració de sol·licituds i terminis de resolució i notificació i de presentació de certificacions d'obra són els que indica l'Orde de 17 de gener de 2008.  
Apartat octau  
La present orde entrarà en vigor l'endemà de la publicació en el Diari Oficial de la Comunitat Valenciana.  
Apartat nové  
Contra este acte administratiu es podrà interposar, en el termini d'un mes des de la seua publicació, recurs de reposició davant de la consellera d'Agricultura, Pesca i Alimentació o bé, directament, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 14 de febrer de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA